text: Blog Teresa: de maig 2014
  in PEIX I MOL·LUSCS on de maig 26, 2014
  A casa el peix ens agrada, però les espines no. Potser per això no tinc gran variat de receptes, però darrerament m'estic esforçant en fer-ne algunes que aportin quelcom nou o diferent, ja que no crec que hagi d'explicar un rap a la planxa.
  L'avui té les seves arrels i / o inspiració en el cebiche, un plat típic de la gastronomia de diversos països de Llatinoamèrica.
  Ingredients: 300 grams de peix fresc, 20 grams de pa eixut, 10 grams de coriandre, 2 grans d'all de Belltall, 1 clara d'ou, sal, pebre i oli.
  Podeu fer-les amb el tipus de peix que més us agradi. No cal utilitzar un primera classe, ja que el coriandre i l'all li donen molt bon sabor. Si teniu un robot elèctric per triturar tots els ingredients les fareu en un moment.
  Primer triturar el peix, posar-lo en un bol i reservar-lo; sense rentar el vas del robot triturar-hi el coriandre, els grans d'all i el pa eixut i afegir-ho al peix junt amb la clara d'ou barrejar-ho bé fins tenir una massa lligada i amb consistència –important no ha de quedar molt humida, doncs sinó al posar-les a la planxa es desmunten-.
  Els hi he donat forma amb ajut d'un cercle d'aquells de muntar plats, (per la foto) però podeu fer-ho a mà. Millor fer-les a la planxa, ja que així no absorbeixen tan d'oli, però amb una paella antiadherent amb un rajolí d'oli també queden molt bé. Jo les serveixo amb una amanida varia. Heu de calcular que 150 grams de peix per persona, les proporcions vosaltres mateixos.
  in CARN on de maig 21, 2014
  No hi ha res que em posi de més mal humor que llençar menjar, per això des de fa molt de temps una de les meves tasques a la cuina és recuperar les sobres al màxim, però donat-hi un cert toc perquè no sembli aprofitat i vingui de gust.
  Ingredients: 250 grams de sobres de carns, 250 mil·lilitres de brou, 1cullerada sopera de gelatina d'algues "agar-agar" en pols i herbes seques (farigola, orenga, sajolida…)
  Tallar a bocins petitons les carns que ens hagin sobrat de qualsevol àpat, jo trobo que si són sobres de diferents tipus de carn feta a la brasa són mes gustoses, però totes serveixen. Posar-les en un vol, afegir-hi herbes seques ben esmicolades, barrejar i reservar.
  Desfer la gelatina "agar-agar" en el brou, fent-la bullir uns 3 o 5 minuts, vessar-la en el vol on hi tenim les sobres de la carn, barrejar i omplir el motllo que prèviament haurem untat lleugerament amb mantega. Deixar-ho refredar abans de posar a la nevera. Per desmuntar la terrina hem d'esperar unes quatre hores o encara millor d'un dia per l'altre.
  La mida del motllo per les quantitats que d'aquesta recepta és de 16x10 centímetres, i en tindreu per 6 persones si l'acompanyeu d'una bona animada i una panera amb torrades de diferents tipus de pa.
  Jo l'he decorat amb una branqueta d'orenga fresc per donar-hi una mica de color i a l'hora assenyalar l'herba seca majoritària de la terrina.
  in PASTISSOS on de maig 16, 2014
  Aquest pastís no és molt adient pels infants, ja que normalment als nens no els agrada el cacau amarg, però per una reunió, sopar, tertúlia… d'adults és molt i molt escaient. Si el serviu acompanyat de gelat de vainilla, mores o fruites del bosc, la cosa puja a un nivell impressionant.
  Ingredients: 250 grams de farina, 250 grams de sucre, 4 ous, 1 sobre de llevat en pols, 100 mil·lilitres de llet, 50 mil·lilitres d'oli, 2 o 3 cullerades soperes de whisky i 1 cullerada sopera de cacau amarg.
  Opcional decoració: 1 cullerada de cafè de sucre llustre o de cacau amarg.
  Barrejareu el sucre i els ous fins que tingueu una crema de textura esponsoja i suau, hi afegireu els ingredients líquids, barrejareu bé i finalment hi afegireu la farina i el llevat i remenareu amb energia, per incorporar la farina, fins que tingueu una massa fina i cremosa.
  Vessareu la meitat de la massa a un motllo untat amb mantega o folrat amb paper sulfurat. A la resta de la massa hi afegireu la cullerada de cacau amarg, barrejareu, la vessareu damunt de la massa que ja tenim al motllo i amb l'ajuda d'una forquilla o broqueta barrejareu ambdós masses perquè es barregin de manera irregular, dons al tallar el pastís us ha de quedar un efecte marbrejat.
  Posareu el pastís al forn, escalfat a la temperatura de 180º, durant uns 45 minuts aproximadament. Punxareu amb una broqueta i si aquesta us surt seca vol dir que ja està cuit. El deixareu refredar dins del motllo uns 10 minuts abans de desemmotllar-lo, després els deixareu refredar del tot damunt d'una reixeta.
  Amb aquestes quantitats podeu utilitzar un motllo de 25 o 27 centímetres de diàmetre i heu de calcular que us sortiran unes 10 o 12 porcions. Podeu empolsar-lo amb sucre llustre o cacau amarg.
  SUGGERIMENTS.- No oblideu de tamisar la farina sempre abans d'afegir-la a qualsevol massa. Com més bo sigui el whisky millor serà el pastís, no us faci por utilitzar alchol, ja que aquest (el whisky) bàsicament dóna un lleuger i subtil perfum al pastís.
  in PASTA FIL·LO on de maig 13, 2014
  La pasta fil·lo és delicada, però després de utilitzar-la un parell de vegada ja veureu que és lo que no heu de fer i tot us semblarà més fàcil.
  Coses que cal tenir en consideració: mai deixar-la molta estona al aire, doncs asseca i llavors ja no podreu treballar-la; no muntar el rotllos quan el farcit encara està calent i tenir sempre cura de que aquest no estigui massa sucosos o humit, ja que llavors com mullarà excessivament la pasta fil·lo aquesta es trencarà. Si teniu un farcit una mica humit us ajudarà fer rotllos més petits i així podreu embolicar-lo més, ja que tindreu proporcionalment més pasta fil·lo per unitat.
  Ingredients: 10 fulls pasta fil·lo, 600 grams verdures cuites de temporada, 10 grams mantega, sal, pebre, especies al gust i oli.
  Posarem una paella amb una mica d'oli al foc i quan estigui calenta hi afegirem totes les verdures tallades molt petitones i deixarem que es vagi coent a foc baix. Passats uns 5 minuts ho amanirem amb sal, pebre i qualsevol especie que lligui amb les verdures que tinguem a la paella, remenarem, i ho deixarem coure uns 15 minuts més o menys. Just abans de començar a fer el farcit engegarem el forn 210º perquè s'escalfi.
  Folrarem una safata amb paper de forn on hi anirem posant el rotllos de pasta fil·lo farcits. La pasta fil·lo és delicada, però no és difícil de treballar-la sols vol una cosa -no estar massa temps en contacte amb l'aire- o sigui que hem de tenir-ho tot preparat abans de començar. Obrirem el paquet i posarem els fulls (que necessitem) de la pasta fil·lo damunt el marbre, cada full el partirem en dos i animem fent el rotllos que posarem a la safata que ja tenim folrada amb el paper de forn. Abans de posar-los al forn el pintarem amb un pinzell amb la mantega fossa per ambdós cares. Hem de calcular entre 10 o 15 minuts, més o menys, han d'estar ben daurats. Amb aquestes quantitats surten 20 rotllos.
  NOTA: El millor farcit és el que vosaltres decidiu, doncs no n'hi ha cap de prefixat, però els "rotllos fil·lo" són una manera excel·lent de netejar nevera.
  in PEIX I MOL·LUSCS on de maig 06, 2014
  Si sou dels que us agraden les sardines, però us molesta l'olor que deixen a la cuina coent-les a la planxa, aquesta és la vostra recepta.
  Ingredients: 300 grams de sardines, 3 o 4 tomàquets, olives negres, sal, pebre, orenga sec i oli.
  Netejar les sardines i eixugar-les. En una safata que pugui anar al forn posar-hi les sardines, els tomàquets partits per la meitat i les olives negres, salpebra-ho, esmicolar-hi orenga sec pel damunt i ruixar-ho amb raig d'oli d'oliva –no cal molt d'oli, doncs les sardines ja aporten el seu-. Cal muntar la safata, que servirem directament a taula, tenint cura de que els tres colors dels ingredients quedin equilibrats i bonics a la vista, doncs els colors són una part important en aquest plat.
  Ho posarem a courem al forn uns 15 minuts a la temperatura de 200º, el temps de cocció el determinarà la mida de les sardines, s'ha de vigilar de no fer-les massa.
  Les quantitats són orientatives, però heu de calcular uns 150 grams de sardines netes per persona, més o menys.
  in PASTISSOS on de maig 01, 2014
  Sabeu que m'agrada treballar amb productes de proximitat i suposo que us estranyarà que hagi utilitzat un producte com el "mango crunch", però l'empresa que el fabrica està a Tarragona i crec que estan fent una molt bona feina. Aquesta és la seva web www.ingredissimo.com .
  Un pastis de xocolata mai l'associarem a un postre light, però us he de dir que no és tant com sembla, doncs tot és qüestió de la mida de les racions. El "mango crunch Ingredíssimo" o mango natural són productes lleuger i, dintre de lo que cap, ens ajuden a compensar… i un dia és un dia.
  Opcional decoració: "mango crunch Ingredíssimo" o natural.
  Barrejareu el sucre i els ous fins que tingueu una crema de textura esponjosa i suau; hi afegireu els ingredients líquids, barrejareu bé; hi afegireu la farina, el cacau amarg i el llevat -no oblideu de tamisar-ho abans d'afegir-ho a la massa- remenareu amb energia perquè tot quedi ben incorporat i finalment hi afegireu la xocolata desfeta al bany maria i barrejareu fins que tot els ingredientes estiguin ben incorporats uns amb els altres.
  Vesareu la massa a un motllo untat amb mantega o folrat amb paper sulfurat i posareu el pastís al forn, escalfat a la temperatura de 180º, durant uns 35/45 minuts aproximadament. Punxareu amb una broqueta i si aquesta us surt seca vol dir que ja està cuit. El deixareu refredar dins del motllo uns 10 minuts abans de desemmotllar-lo, després el deixareu refredar del tot damunt d'una reixeta.
  El tallareu a rectangles i damunt de cada un d'ells i posareu "mango crunch Ingredíssimo" o unes lamines ben fines de mango natural, ja que ambdós opcions queden molt bones i boniques de color.
  Amb aquestes quantitats podeu utilitzar un motllo rodó de 25 o 27 centímetres o un de quadrat de 22 o 25 centímetres, en ambdós opcions heu de calcular que us en sortiran entre 10 o 12 racions, ben bé.
  SUGGERIMENTS. Si el pastís no us queda ben pla del mig (cosa que a vegades passa) podeu anivellar-lo i reservar els restes per menjar-los en qualsevol altra moment o fer un tiramisu per exemple.